Diari Oficial de la Generalitat Valenciana


Sumari del DOGV 2367, del 17-10-1994 (1994/832681)

RESOLUCIÓ de 10 d'octubre de 1994, de la directora general de l'Institut Valencià d'Administració Pública, per la qual es convoca un curs d'introducció al dret autonòmic per a funcionaris d'administració local.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2367

Data del DOGV
:   17-10-1994

Secció del DOGV
:   ALTRES DISPOSICIONS

Número del document
:   1994/832681


Data del document
:   10-10-1994

Organisme emissor
:   Conselleria d'Administració Pública

Tipus de document
:   Resolució

RESOLUCIó de 10 d'octubre de 1994, de la directora general de l'Institut Valencià d' Administració Pública, per la qual es convoca un curs d'introducció al dret autonòmic per a funcionaris d'administració local. [94/6961]  
El desplegament de l'Estatut d'Autonomia, i de l'organització de la Generalitat Valenciana, ha fet que cada vegada siga més nombrosa la legislació autonòmica que, d'una manera o altra, afecta l'administració local.  
Per això, creiem necessària la convocatòria d'un curs que aprope l'administració local a la legislació de la Generalitat Valenciana.  
I amb aquesta finalitat es convoca el curs: «Introducció al dret autonòmic».  
1. Contingut  
Competències i legislació de la Generalitat en les següents matèries:  
- Administració local.  
- Agricultura.  
- Esports.  
- Educació.  
- Espectacles i establiments públics.  
- Funció pública.  
- Industria, comerç i turisme.  
- Medi ambient.  
- Mitjans de comunicació.  
- Obres públiques, urbanisme i transports.  
- Patrimoni artístic.  
- Policia local.  
- Política lingüística.  
- Sanitat i consum.  
- Treball i afers socials.  
2. Destinataris: secretaris, secretaris-interventors i funcionaris de grups A i B d'administració local que realitzen funcions d'assessorament jurídic.  
3. Règim general:  
Durada: 30 hores.  
Lloc: València.  
Dates: 17, 22, 24 i 29 de novembre i l'1 de desembre.  
Horari: matins de 9'30 a 14 hores; vesprades de 16'30 a 18'30 hores.  
Participants: 25 alumnes.  
Preu: els preus del curs són els establerts en l'Ordre de 8 de gener de 1993, del conseller d'Administració Pública, per la qual s'estableixen els preus públics a percebre per l'IVAP (DOGV 03.02.93).  
Sol·licituds: les sol·licituds hauran d'adreçar-se a l'IVAP, carrer del Museu 3, 46232 València, FAX (96) 386 63 38, fins 10 dies abans de l'inici del curs. En cadascuna d'elles es consignaran les dades personals, el lloc de treball, la corporació, el telèfon corresponent i les funcions que exerceix el funcionari.  
En la petició haurà de constar l'autorització de l'alcalde, el regidor delegat o el cap del servei corresponent. En el cas que hi haja més d'una petició d'una mateixa corporació, aquesta haurà de trametre a l'IVAP una relació prioritzada de les sol·licituds.  
La valoració d'aquest curs, als efectes del que preveu l'article 1.D de l'Ordre de 10 d'agost de 1994, per la qual es dicten normes sobre concursos de provisió de llocs reservats a funcionaris d'administració local, amb habilitació de caràcter nacional (BOE 12.08.94), es determinarà quan siguen aprovats per l'INAP els criteris de reconeixement i valoració, i serà comunicada, en el seu moment, als interessats.  
D'igual manera es procedirà quan la Generalitat Valenciana determine els mèrits de valoració autonòmica.  
València, 10 d'octubre de 1994.- La directora general de l'IVAP: Juana Serna Masiá.